Qvamuis  terrarum remotio,  linguarum diuisio, nobis inuicem  vultus inuideant,  verba subducant: tamen vnus Dominus, vna fides, vnum baptisma, vna charitas  diuisa coniungere,  affectus vnire,  sermones debent aliquando communicare. Debemus eo glutine vniri in terris, quo numquam dissociandi cohærere expectamus in cœlis: vt illud in miseriis sit nobis refrigerium, quod in beatitudine perfectum erit præmium. Vtinam posset in me corpus, quod concupiscit spiritus, vt vrbem a cœli rege Iesu Christo,  a principe terræ Constantino in Christo fundatam videre,  in ea non ædificia vel ornatus, sed fidem Deo subditorum Principum  Prophetarum, Apostolorum, Euangelistarum, ac multorum Martyrum de diuersis mundi partibus illuc translatorum velut commune Cimiterium videre,  adorare possem. Funderem qualescumque preces ad sanctos illos fidei,  spei nostræ Patres, magnaque mihi spes consequendæ gigneretur salutis: si quos eius habui prædicatores, habere mererer  pro ea intercessores. Viderem  optabilem faciem vestram,  in vobis beatos vrbis vestræ Pontifices venerarer:  ex eorum beatitudine, multiplicem miseriam meam, vt par esset, deflerem. Inirem fœdus numquam dissoluendum,  in mutuum ac spiritualem amorem, nisi forte sperneretis, iurarem. Orarem præsens quod  absens rogo, vt me  Cluniac. fratrum ouile in vestris populique vestri precibus spirituali charitatis dono susciperetis, quod  a nobis, quod ad nos vel nostros pertinet, pari affectu consequeremini. Rogarem post illa, quod  nunc rogo, vt Cluniac. Ecclesiæ  Monasterio de Charitate locum, qui Ciuitot dicitur, iuxta Constantinopolim positum restitui iuberetis: ac Dominum Imperatorem, si necesse esset, pro eo restituendo rogaretis. Dedit illum Cluniaco,  Monasterio de Charitate, etiam apud nostros magni nominis,  gloriæ Imperator Alexius pater eius: cui sicut in regno, sic multomagis in iustitia  pietate, illum decet succedere. Commendamus ergo excellentiæ Pontificali monachorum,  fratrum nostrorum humilitatem, vt per eos nobis nostra restitui faciatis: quatinus  iustitia quod suum est consequi,  a patre filij mereantur exaudiri.